Държавен вестник, бр. 63, 2025 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  63
адреса за кореспонденция и платежна сметка 
на всяко лице, претендиращо обезщетение;
2. събраните доказателства по предявените 
претенции;
3. становище относно основателността 
на всяка претенция и, където е приложимо, 
относно размера на обезщетението по тях.
(2) В случай на претенции, предявени след 
датата на вписването на квестора в търговския 
регистър и регистъра на юридическите лица с 
нестопанска цел, съответно след откриването 
на производство по ликвидация, освен ако 
застрахователят се прекратява доброволно, 
квесторът, съответно ликвидаторът, ги пре­
дава на Гаранционния фонд заедно с всички 
приложени документи в срок не по-късно от 
7 дни от получаването.
Прилагане на споразумения
Чл. 570г. Гаранционният фонд по чл. 518 
при изпълнение на дейностите по чл. 519, 
ал. 1, т. 4 и 5 прилага и сключените от него 
споразумения по чл. 10а, параграф 13 и чл. 25а, 
параграф 13 от Директива 2009/103/ЕО.
Претенция от увредено лице пред Гаран­
ционния фонд
Чл. 570д. (1) Увредено лице, което пребивава 
в Република България, може да предяви пре­
тенция пред Гаранционния фонд при спазване 
на чл. 380 за събитие, настъпило:
1. на територията на Република Бълга­
рия – в случаите по чл. 567, ал. 1, т. 1 – 3;
2. на територията на друга държава член­
ка – в случаите по чл. 567, ал. 1, т. 4.
(2) Увредено лице, което пребивава в 
Република България, може да предяви пре­
тенция пред Гаранционния фонд и когато 
застрахователното събитие е настъпило извън 
Република България, причинено от превозно 
средство, застраховано от застраховател по 
чл. 567, ал. 1, т. 1 и 2.
(3) Гаранционният фонд изплаща обезще­
тенията по ал. 1, т. 1 до размерите по чл. 492, 
а обезщетенията по ал. 1, т. 2 и по ал. 2 – до 
размера на минималните застрахователни 
суми в държавата членка, където е настъпило 
застрахователното събитие.
(4) Гаранционният фонд в срок три работ­
ни дни информира застрахователя по чл. 567, 
ал. 1, т. 1 – 4 или лицата, които го управляват 
и представляват, че е получил претенция от 
увреденото лице, а когато застрахователят е 
от друга държава членка, уведомява и съот­
ветния орган, изпълняващ функцията на 
краен платец в държавата членка по произход 
на застрахователя. В случаите по ал. 1, т. 2 
Гаранционният фонд информира и бюрото 
по чл. 506, в качеството му на компенсацио­
нен орган, и представителя за уреждане на 
претенции на застрахователя в Република 
България, когато е приложимо.
(5) Застрахователят по чл. 567, ал. 1, т. 1 
или 2 или лицата, които го управляват и пред­
ставляват, информират Гаранционния фонд: 
1. дали потвърждава отговорността си (на­
личието на покритие) по отправената претен­
ция, съответно предоставя информация дали 
вече е платил, или ще плати претендираното 
обезщетение, или
2. дали оспорва изцяло или частично от­
говорността си по отправената претенция.
(6) Застрахователят по чл. 567, ал. 1, т. 1 
или 2 или лицата, които го управляват и 
представляват, имат задълженията по ал. 5 
и в случай на получаване на уведомление от 
орган, изпълняващ функцията на междинен 
платец в друга държава членка.
(7) В срок до три месеца от датата, на 
която увреденото лице е предявило своята 
претенция за изплащане на обезщетение, 
съответно от датата, на която квесторът на 
застрахователя е предоставил информацията 
по чл. 570в, която дата е по-рано, и въз основа 
на получената информация, включително от 
увреденото лице, Гаранционният фонд пре­
доставя на увреденото лице:
1. мотивирано предложение за обезщетение, 
когато е установил, че е налице основание за 
плащане по чл. 567, ал. 1, т. 1 – 4, както и че 
претенцията е основателна, не се оспорва и 
размерът на вредите е частично или изцяло 
установен, или
2. мотивиран отговор, когато е установил, 
че не е налице основание за плащане по 
чл. 567, ал. 1, т. 1 – 4, или когато отговор­
ността по застраховката се оспорва или не е 
ясно определена, или размерът на вредите не 
е изцяло установен.
(8) Гаранционният фонд изплаща обезще­
тението на увреденото лице в срок до три 
месеца от приемането от увреденото лице на 
мотивираното предложение за обезщетение 
по ал. 7, т. 1. Когато размерът на причинената 
вреда е установен само частично, изискванията 
относно изплащането на обезщетението по 
изречение първо се прилагат по отношение 
на частично установения размер на вредата 
и от момента на приемане на съответното 
мотивирано предложение за обезщетение.
(9) За целите на изплащане на обезщетения 
Гаранционният фонд няма право да въвежда 
каквито и да било изисквания, различни от 
предвидените в този кодекс, както и няма пра­
во да изисква от увреденото лице да доказва, 
че отговорното юридическо или физическо 
лице не е в състояние да плати или отказва 
да плати.
(10) Плащане от Гаранционния фонд към 
увредено лице чрез пълномощник се допуска 
само въз основа на изрично писмено пълно­
мощно с нотариална заверка на подписите 
относно конкретна претенция, в което се 
съдържа изявление, че увреденото лице е уве­